
Broj: T02 0 KT 0009905 26
Orašje, 22.06.2026. godine

                            OPĆINSKOM  SUDU  U  ORAŠJU


Na temelju članka 45. stav 2. točka h i članka 241. stav 1. Zakona o kaznenom postupku  Federacije Bosne i Hercegovine ( ZKP FBIH),  a sve u vezi sa čl. 350. st. 1. istog zakona podižem

O P T U Ž N I C U

PROTIV: 	
1. B. M.,

2. D. G., 
	
[bookmark: _GoBack]Što su:   	Dana  23.03.2026.g.  oko 21,30 sati u Odžaku, po prethodnom dogovoru, izašli iz pmv „Passat“ u kojem su se nalazili, a potom bez povoda i razloga, svjesni značaja svog djela,  da svojim  radnjama mogu tjelesno ozlijediti M. R., što su i htjeli, fizički napali M. R. na način da je prvoosumnjičeni prišao M. R. sa njegove desne strane i  udarao istog  tvrdim predmetom koji je držao u ruci u predjelu zadnjeg dijela glave, od koje siline udarca je M. R. pao sa stepenice na tlo govoreći istom „ovo ti je poklon za „Bajram“, nakon čega je M. R., dok se nalazio na tlu  prišao drugoosumnjičeni i udario  istog svojom nogom u predjelu glave oko oka, uslijed čega  je M. R. zadobio lake tjelesne ozljede u vidu nagnječenja glave opisano kao crvenilo i blagi edem lijeve strane lica,

Dakle,    	kao supočinitelji drugog lako tjelesno ozlijedili, 

Čime su,  počinili  kazneno djelo Laka tjelesna ozljeda iz čl. 173. st. 1. KZ FBiH u vezi sa čl. 31. istog Zakona. 



 „Ovom objavom  ne prejudicira se ishod kaznenog postupka i ne narušava princip presumpcije nevinosti. Svako se smatra nevinim dok se pravomoćnom presudom ne utvrdi njegova krivica.“	

